41. ΠΡΟΕΔΡΙΚΟ ΔΙΑΤΑΓΜΑ υπ΄αριθ. 132 της 30 Απρ. – 16 Μαΐου 2003 (ΦΕΚ  Α΄116) Κατάργηση του Οργανισμού Ελέγχου Ενισχύσεων Ελαιόλαδου. Έχοντας υπόψη: 1.Τις διατάξεις: α)Των παρ. 3 και 4 του άρθρου 28 του Ν. 2637/1998 «Σύσταση Οργανισμού Πιστοποίησης Λογαριασμών, Οργανισμού Πληρωμών και Ελέγχου Κοινοτικών Ενισχύσεων, Προσανατολισμού και Εγγυήσεων, Οργανισμού Πιστοποίησης και Επίβλεψης Γεωργικών Προϊόντων, Γενικών Διευθύνσεων και θέσεων προσωπικού στο Υπουργείο Γεωργίας και «Εταιρείας Αξιοποίησης Αγροτικής Γης» Α.Ε. και άλλες διατάξεις» (Α΄ 200), όπως τροποποιήθηκαν με τις παρ. 16 και 17 του άρθρου 4 του Ν. 2732/1999 «Διεπαγγελματικές Οργανώσεις και ρύθμιση θεμάτων αρμοδιότητας του Υπουργείου Γεωργίας» (Α΄ 154) και την παρ. 16 του άρθρου 24 του Ν.2945/2001 «Εθνικό σύστημα προστασίας της αγροτικής δραστηριότητας και άλλες ρυθμίσεις θεμάτων αρμοδιότητας του Υπουργείου Γεωργίας» (Α΄ 223). Σελ. 748,28 Τεύχος 1455 Σελ. 48 β)Του άρθρου 29Α του Ν. 1558/1985 «Κυβέρνηση και κυβερνητικά όργανα» (Α΄ 137), όπως το άρθρο αυτό προστέθηκε με το άρθρο 27 του Ν. 2081/ 1992 «Για τον εκσυγχρονισμό των επαγγελματικών οργανώσεων των εμπόρων, βιοτεχνών και λοιπών επαγγελματιών και άλλες διατάξεις» (Α΄ 154) και τροποποιήθηκε με το άρθρο 1 του Ν. 2469/1997 «Περιορισμός και βελτίωση της αποτελεσματικότητας των κρατικών δαπανών και άλλες διατάξεις» (Α΄ 38). γ)Του Π.Δ. 81/2002 «Συγχώνευση των Υπουργείων Εθνικής Οικονομίας και Οικονομικών στο Υπουργείο Οικονομίας και Οικονομικών» (Α΄ 57). 16.Κ.α.40-41 Ενίσχυση Ελαιοπαραγωγής 2.Την 1100383/1330/Α0006/31.10.2001 απόφαση του Πρωθυπουργού και του Υπουργού Οικονομικών «Καθορισμός αρμοδιοτήτων των Υφυπουργών Οικονομικών» (Β΄ 1485). 3.Τη ΔΙΔΚ/Φ1/2/22875/31.10.2001 απόφαση του Πρωθυπουργού και του Υπουργού Εσωτερικών, Δημόσιας Διοίκησης και Αποκέντρωσης «Ανάθεση αρμοδιοτήτων στους Υφυπουργούς Εσωτερικών, Δημόσιας Διοίκησης και Αποκέντρωσης» (Β΄ 1480). 4.Το γεγονός ότι από τις διατάξεις του παρόντος διατάγματος προκαλείται δαπάνη σε βάρος του προϋπολογισμού του Ο.Π.Ε.Κ.Ε.Π.Ε. από την ανάληψη των σχετικών οικονομικών υποχρεώσεων του Ο.Ε.Ε.Ε., η οποία θα καλυφθεί από πιστώσεις που έχουν εγγραφεί στον προϋπολογισμό του Ο.Π.Ε.Κ.Ε.Π.Ε. στον Κωδικό αριθμό ΚΑE 60.  5.Την 43/2003 γνωμοδότηση του Συμβουλίου της Επικρατείας, με πρόταση του Υπουργού Γεωργίας και των Υφυπουργών Οικονομίας και Οικονομικών και Εσωτερικών, Δημόσιας Διοίκησης και Αποκέντρωσης, αποφασίζουμε: Άρθρο 1 1.Ο Οργανισμός Ελέγχου Ενισχύσεων Ελαιολάδου (Ο.Ε.Ε.Ε.) καταργείται δύο (2) μήνες μετά τη δημοσίευση του παρόντος στην Εφημερίδα της Κυβερνήσεως. 2.Από την κατάργηση του Οργανισμού οι αρμοδιότητές του μεταφέρονται και ασκούνται από την Αυτοτελή Υπηρεσιακή Μονάδα Ελέγχου Ενισχύσεων Ελαιολάδου (Α.Υ.Μ.Ε.Ε.Ε.) του Οργανισμού Πληρωμών και Ελέγχου Κοινοτικών Ενισχύσεων Προσανατολισμού και Εγγυήσεων (Ο.Π.Ε.Κ.Ε.Π.Ε.) που συστήθηκε με το άρθρο 17 της 50637/6.9.2000 απόφασης των Υπουργών Εσωτερικών, Δημόσιας Διοίκησης και Αποκέντρωσης και Γεωργίας «Έγκριση Κανονισμού  Οργανωτικής Διάρθρωσης και λειτουργίας των υπηρεσιών του Οργανισμού Πληρωμών και Ελέγχου Κοινοτικών Ενισχύσεων Προσανατολισμού και Εγγυήσεων (Ο.Π.Ε.Κ.Ε.Π.Ε.) - Ν.Π.Ι.Δ.» (Β΄ 1104) που εκδόθηκε κατ’ εξουσιοδότηση της παρ. 2 του άρθρου 28 του Ν. 2637/1998. 3.Για την ομαλή λειτουργία της Α.Υ.Μ.Ε.Ε.Ε. και την περαιτέρω υποστήριξη του ελαιολάδου, η διάρθρωση των υπηρεσιών του καταργούμενου με το παρόν διάταγμα Οργανισμού Ελαιολάδου, που προβλέπεται από τα άρθρα 7 μέχρι και 18 του Π.Δ. 222/1985 (Α΄ 83), όπως τροποποιήθηκε με το Π.Δ. 539/1988 (Α΄ 247), διατηρείται υπέρ της Α.Υ.Μ.Ε.Ε.Ε. Όπου στις ανωτέρω διατάξεις αναφέρεται ο Οργανισμός Ελέγχου Ενισχύσεων Ελαιολάδου νοείται από την κατάργηση του Οργανισμού αυτού η Α.Υ.Μ.Ε.Ε.Ε Άρθρο 2 1.Όλη η κινητή περιουσία του Ο.Ε.Ε.Ε. περιέρχεται στην Α.Υ.Μ.Ε.Ε.Ε. του Ο.Π.Ε.Κ.Ε.Π.Ε., η οποία υπεισέρχεται αυτοδίκαια σε όλα τα δικαιώματα και τις υποχρεώσεις του. Οι εκκρεμείς δίκες του καταργούμενου Οργανισμού συνεχίζονται από την Α.Υ.Μ.Ε.Ε.Ε. χωρίς να επέρχεται διακοπή τους και χωρίς άλλης ειδικότερες διατυπώσεις ή ενέργειες για τη συνέχισή τους. 2.Με απόφαση του Υπουργού Γεωργίας, που εκδίδεται μετά από εισήγηση του Προέδρου της Α.Υ.Μ.Ε.Ε.Ε./ Ο.Π.Ε.Κ.Ε.Π.Ε., συνιστάται τριμελής Επιτροπή από υπαλλήλους της Δ/νσης Οικονομικών και Διοικητικών Υποθέσεων της Α.Υ.Μ.Ε.Ε.Ε., η οποία έχει ως έργο την απογραφή της κινητής περιουσίας του Ο.Ε.Ε.Ε., των απαιτήσεων και υποχρεώσεών του, την καταγραφή των χρηματικών διαθεσίμων κατά την ημερομηνία κατάργησης του Οργανισμού και τη σύνταξη ισολογισμού, καθώς και κάθε άλλο θέμα σχετικό με την εκκαθάριση του Οργανισμού. Η Επιτροπή υποβάλει με το πέρας των εργασιών της σχετική έκθεση στον Υπουργό Γεωργίας και στη αρμόδια Διεύθυνση της Ευρωπαϊκής Ένωσης. 3.Όλα τα περιουσιακά στοιχεία, τα χρηματικά διαθέσιμα και το σύνολο των οικονομικών υποχρεώσεων και απαιτήσεων του Οργανισμού περιέρχονται αποκλειστικά στην Αυτοτελή Υπηρεσιακή Μονάδα Ελέγχου Ενισχύσεων Ελαιολάδου του Ο.Π.Ε.Κ.Ε.Π.Ε. (Μετά τη σελ. 748,28) Σελ. 748,29 Τεύχος 1455 Σελ. 49 Ενίσχυση Ελαιοπαραγωγής 16.Κ.α.41 